I-PAC দফতরে মমতা, একাধিক ফাইল এনে রাখা হল মুখ্যমন্ত্রীর গাড়িতে

কলকাতা: বৃহস্পতিবার সকাল থেকে প্রতীকের বাড়ি এবং দফতরে তল্লাশি চালাচ্ছে ইডি। তার মধ্যেই দু’জায়গাতেই পৌঁছে গেলেন মমতা। আইপ্যাকের অফিসে ইডি হানা, তার মধ্যেই কিছু ফাইল নিয়ে এসে রাখা হল মুখ্যমন্ত্রীর গাড়িতে। আইপ্যাক কর্ণধার প্রতীক জৈনের (Prateek Jain) বাড়ির পর সংস্থার সল্টলেকের দফতরে পৌঁছে গেলেন মুখ্যমন্ত্রী মমতা বন্দ্যোপাধ্যায় (Mamata Banerjee)। বাড়ির মতোই আইপ্যাকের (I-PAC) অফিস থেকেও ফাইলের গোছা নিয়ে বেরিয়ে আসেন পুলিশকর্মীরা। কড়া নিরাপত্তায় মুড়ে রাখা হয়েছে মুখ্যমন্ত্রীর গাড়ি। অফিসের ভিতরে রয়েছেন মুখ্যমন্ত্রী। অফিসে চত্বরে মোতায়েন করা হয়েছে আধা সেনা জওয়ানদের। মোতায়েন রয়েছে কলকাতা পুলিশের কর্মীরাও।

কয়লা পাচার কাণ্ডে (Coal Smuggling Case) ভোটকুশলী সংস্থা আইপ্যাকের (I-pac) কর্ণধার প্রতীক জৈনের (Prateek Jain) লাইডন স্ট্রিটের বাড়িতে চলা ইডি তল্লাশির (ED Raid Ipac Office) মধ্যেই বৃহস্পতিবার দুপুরে আচমকা সেখানে হাজির হন মুখ্যমন্ত্রী মমতা বন্দ্যোপাধ্যায় (Mamata Banerjee)। সকাল থেকেই ওই বাড়ি এবং সল্টলেকের আইপ্যাক দফতরে (Ipac Kolkata Office) কেন্দ্রীয় তদন্তকারী সংস্থার অভিযান চলছে।দুপুর প্রায় ১২টা নাগাদ, তল্লাশি চলাকালীনই মুখ্যমন্ত্রী লাইডন স্ট্রিটে পৌঁছন।তাঁর আসার কয়েক মিনিট আগেই সেখানে উপস্থিত হন কলকাতার পুলিশ কমিশনার মনোজ বর্মা (CP Manoj Verma)। মুখ্যমন্ত্রী গাড়ি থেকে নেমে বাড়ির অবস্থান জানতে চান এবং তার পর ভিতরে প্রবেশ করেন। এরপর একটি ল্যাপটপ এবং ফাইল নিয়ে প্রতীকের বাড়ি থেকে বেরিয়ে আইপ্যাকের অফিসেও যান মুখ্যমন্ত্রী। সেখানে তাঁর সঙ্গে ছিলেন মন্ত্রী সুজিত বসু, তৃণমূল নেত্রী কৃষ্ণা চক্রবর্তী।

আরও পড়ুন: ‘ভোট বলেই ED তল্লাশি অভিযান’ বিস্ফোরক মমতা

আইপ্যাক-এর দফতরে তল্লাশি চালানোর সময়ে বহুতলটির প্রবেশ এবং বাইরে বেরোনোর ফটক সিল করে দিয়েছে কেন্দ্রীয় বাহিনী। মমতা যখন সেখানে পৌঁছোন দেখা যায় দু’টি দরজাই বন্ধ। কেন্দ্রীয় বাহিনীর সঙ্গে কথা না বাড়িয়ে বেসমেন্ট দিয়ে লিফ্‌টের দিকে চলে যান মুখ্যমন্ত্রী। তার পরে যান ১১ তলায় আইপ্যাক-এর দফতরে। ইডির তল্লাশি (ED Raid) চলাকালীনই আইপ্যাকের অফিস (ED Raid Ipac Office) থেকে একাধিক ফাইল নীচে নামিয়ে একটি গাড়ির পিছনে লোড করা হয়। তবে সেগুলি কীসের ফাইল, তা এখনও স্পষ্ট নয়। এদিকে, ব়্যাফ নামিয়েছে পুলিশ আর ইডি পরিস্থিতি সামাল দিতে আরও কেন্দ্রীয় বাহিনী চেয়েছে। সব মিলিয়ে ইডির এই তল্লাশি অভিযানে টানটান উত্তেজনা।

প্রতীকের বাড়ি থেকে কয়েক মিনিটের মধ্যেই বেরিয়ে আসেন মমতা৷ হাতে ছিল সবুজ রঙের একটি ফাইল৷ তারপরে সংবাদ মাধ্যমের সামনেই কেন্দ্রীয় স্বরাষ্ট্রমন্ত্রী অমিত শাহের বিরুদ্ধে তোপ দাগেন তিনি৷ বিস্ফোরক অভিযোগ করলেন মুখ্যমন্ত্রী মমতা বন্দ্যোপাধ্যায়। মমতা বিজেপিকে নিশানা করে বলেন, আই প্যাকের কর্ণধার প্রতীক জৈন, এবং আইপ্যাকের অফিসে ইডি হানার মূল উদ্দেশ্য তৃণমূলের যাবতীয় গোপন নথি হাতিয়ে নেওয়া। দলের প্রার্থী তালিকা চুরি করতেই প্রতীক জৈনের বাড়িতে হানা দিয়েছে ইডি।অভিযোগ তোলেন, ইডি-কে কাজে লাগিয়ে তাঁদের দলের তথ্য হাতানোর চেষ্টা চলছে৷ হার্ডডিস্ক নেওয়ার চেষ্টা করা হয়েছে৷ তৃণমূল নেত্রী দাবি করেন, তৃণমূলের গোপন তথ্য এবং প্রার্থী তালিকা চুরি করতেই ইডি অভিযান করিয়েছেন স্বরাষ্ট্রমন্ত্রী অমিত শাহ (Amit Shah)। মমতা বলেন, “এই অভিযান দুর্ভাগ্যজনক। আমার আইটি দপ্তরে অভিযান চালিয়েছে।দলের সব গোপন নথি এবং প্রার্থী তালিকা চুরি করতে ইডি হানা দিয়েছেন ন্যাস্টি হোম মিনিস্টার। নটি হোম মিনিস্টার।